Յուհուան

**Յուհուան** ()**,** Չինաստանի Ժողովրդական Հանրապետության Ճը Ծիան նահանգի գավառային մակարդակի քաղաք, որը գտնվում է Թայ Ճոու քաղաքի ենթակայության ներքո։ Այն տեղակայված է Ճը Ծիան նահանգի հարավարևելյան ափին՝ Յանծի գետի դելտայի տնտեսական գոտու հարավային թևում։ Արևելքում սահմանակից է Արևելաչինական ծովին, հարավում՝ Տոն թոու ծովին, որտեղից կարելի է տեսնել Վեն Ճոու քաղաքը, արևմուտքում՝ Յուե Ցին ծոցին, որն այն բաժանում է Յուե Ցին քաղաքից, իսկ հյուսիսում սահմանակից է Վըն Լին քաղաքին։

Յուհուան կղզին հնում կոչվել է Տի Ծը, Լի Յոու և Յու Լիու Շան։ Հինգ դինաստիաների շրջանում՝ Վու Յուեի թագավոր Ցյան Լյուի անունից խուսափելու համար, այն վերանվանվել է Յուհուան՝ հիմնվելով «Առավոտյան մշուշով պարուրված կղզի, որը ունի օղակաձև ձև. վրան հոսող ջուր, որը մաքուր է ինչպես նեֆրիտը» պատկերացման վրա։ Քաղաքը իր անունը ստացել է այս կղզուց։

Յուհուանի ռելիեֆը հյուսիսում բարձր է, իսկ հարավում՝ ցածր, ու այստեղ կարելի է հանդիպել և՛ բլուրներ, և՛ դաշտավայրեր։ Տարածքում կան բազմաթիվ կղզիներ ու ծովային ժայռեր։ Այն կազմված է Չու Մեն-Յուհուան թերակղզուց, ինչպես նաև Ծի Ծի շան, Փի շան և այլ 55 կղզիներից։ Քաղաքի ընդհանուր տարածքը կազմում է 2279 քառակուսի կիլոմետր, որից 378 քառակուսի կիլոմետրը՝ ցամաքային, իսկ 1901 քառակուսի կիլոմետրը՝ ծովային։

## Պատմություն
link=https://zh.wikipedia.org/wiki/File:%E7%8E%89%E7%8E%AF%E5%85%AC%E5%9B%AD%E5%85%A8%E6%99%AF-%E7%8E%89%E7%8E%AF%E5%85%AC%E5%9B%AD%EF%BC%8C%E5%8D%A0%E5%9C%B0%E9%9D%A2%E7%A7%AF66000%E5%B9%B3%E6%96%B9%E7%B1%B3%EF%BC%8C%E4%BB%BF%E8%8B%8F%E5%B7%9E%E5%9B%AD%E6%9E%97%E8%AE%BE%E8%AE%A1%EF%BC%8C%E4%BD%93%E7%8E%B0%E4%BA%86%E6%98%8E%E6%9C%9D%E5%BA%AD%E9%99%A2%E7%9A%84%E4%B8%80%E7%A7%8D%E9%A3%8E%E6%A0%BC%EF%BC%8C%E6%98%AF%E4%BA%BA%E4%BB%AC%E4%BC%91%E6%86%A9%E7%9A%84%E5%A5%BD%E5%9C%BA%E6%89%80%E3%80%82_-_panoramio.jpg|մինի|Յուհուան այգի:
Սիա, Շան, Արևմտյան Չժոու և Չուն Ծիու ժամանակաշրջաններում (մ.թ.ա. 21-րդ դարից մինչև մ.թ.ա. 5-րդ դար) տարածքը պատկանել է Օույուե () թագավորությանը։ Պատերազմող թագավորությունների դարաշրջան (մ.թ.ա. 475–221)՝

Սկզբում այն պատկանել է Յուե () թագավորությանը, սակայն հետագայում անցել է Չու () թագավորության վերահսկողության տակ։

Ցին դինաստիա (մ.թ.ա. 221–206)՝

Ցին Շիհուանդիի կայսրության ժամանակ տարածքը ընդգրկվել է Մին Ճոն () շրջանում։

Հան դինաստիա (մ.թ.ա. 206 – մ.թ. 220)՝

Արևմտյան Հան դինաստիայի սկզբնական շրջանում այն պատկանում էր Դուն Օու () պետությանը։ Կայսր Վուի ()Ծիան Յուան () կառավարման տարիներին այն ներառվեց Հուայ Ծի () շրջանի մեջ։ Մ.թ.ա. 85 թվականին (Շիյուան 2-րդ տարի) այն ընդգրկվել է Յան Ճոու () շրջանի Հուա Ճը () շրջանի Հուի Պու () վարչական միավորի մեջ։

Արևելյան Հան (25–220)՝

129 թվականին, մինչ կայսր Յոն Ծիեն (), այն պատկանում էր Յան Ճոու () շրջանի Գուեյ Ծի Ծուն () շրջանի Ճան Ան () գավառին, այնուհետև մինչև Երեք թագավորությունների () և Արևմտյան Ծինի () ժամանակաշրջանները՝ Յան Ճոու շրջանի Լին Հայ () գավառի Յոն Նին () վարչական միավորին։

Արևելյան Ծին () (317–420)՝

323 թվականին այն ընդգրկվել է Յոն Ծիա () գավառի Յոն Յին () վարչական միավորի մեջ։ 374 թվականին այն ներառվել է Յոն Ծիա () գավառի Լը Չեն () վարչական միավորի մեջ։

Հետագա դարաշրջաններ՝

Հետագայում՝ Հարավային և Հյուսիսային դինաստիաների (), Սույ (), Թան (), Հինգ դինաստիաների (), Սուն (), Յուան () և վաղ Մին () դինաստիաների ընթացքում այն շարունակել է վերադասավորվել՝ կապված Լը Չեն () շրջանի փոփոխությունների հետ։

Թան դինաստիա (618–907)՝

842 թվականին (Հուեյ Չան  2-րդ տարի) տարածքում ստեղծվել է Յու Լիոու () ավանը։

Հյուսիսային Սուն (960–1127)՝

Այն եղել է Լյոու Ճըն () շրջանի Յուհուան () գյուղի մի մասը։

Մին դինաստիա (1368–1644)՝

1387 թվականին (Հոն Վու 20-րդ տարի), ծովահենների հարձակումների պատճառով, Յուհուանի կղզիները դատարկվել են։ 1476 թվականին (Չըն Հուա 12-րդ տարի), Լյոչին () շրջանի Շանմեն () և Յուհուան () երկու գյուղերը, ընդհանուր 6 վարչական ստորաբաժանումներով, փոխանցվել են Թայ Փին () շրջանին (այժմ՝ Վենլինգ, ) և ենթարկվել Թայ Ճոուի () իշխանությանը։ Շրջանի հյուսիսային նավահանգիստը պատկանել է Թայ Փին շրջանին, իսկ հարավային նավահանգիստը օգտագործվել է Լյոչինի () և Թայ Փինի բնակիչների կողմից։

Ցին դինաստիա (1644–1912)՝

1661 թվականին (Շուն Ճը 18-րդ տարի)՝ Չեն Չեն Գոնի () կողմից Սյա Մենում () մանջուրական Ցին դինաստիայի դեմ պայքարելու ժամանակ, կայսրական կառավարությունը հրամայեց 30 լի հեռացնել սահմանային բնակչությանը, ինչի հետևանքով Յուհուանի ամբողջ տարածքը դարձավ անմարդաբնակ։

1728 թվականին (Յոն Ճըն 6-րդ տարի) Յուհուան թաղամասը () հիմնադրվեց որպես Վեն Ճոուի () ենթաշրջան, և վարչական գործերը սկսեցին ուղղակիորեն ենթարկվել նահանգին։

Ժամանակակից շրջան։

1912 թվականին Յուհուան թաղամասը () վերանվանվեց Յուհուան շրջան () և ենթարկվեց Վեն Ճոու () վարչական միավորին (1914 թվականին վերանվանվեց Օու Հայ Տաո ()։

1927 թվականին տարածքային վարչական բաժանումները վերացվեցին, և Յուհուանը դարձավ ուղղակիորեն նահանգի վերահսկողության տակ։

1932 թվականին հիմնադրվեց վարչական տեսչական գոտի, և Յուհուանը ընդգրկվեց Վեն Ճոուի () ենթաշրջանի մեջ։ 

1949 թվականի ապրիլին ստեղծվեցին Կան Նան, Չու Մեն և Վեն Սի երեք շրջանները։ Հուլիսին Վեն Սի շրջանը միացվեց Վեն Լին շրջանին։ Սեպտեմբերին Կան Նան շրջանը բաժանվեց երկու մասի՝ Չըն Ցյու և Կանմեն։ Հոկտեմբերին ձևավորվեցին Չու Մեն, Կան Մեն, Չըն Ցյու և Սան Փան չորս շրջանները։

1950 թվականի հունիսին Չու Մեն շրջանից առանձնացվեց Յան հատուկ շրջանը, և ողջ գավառը վերակազմավորվեց՝ ունենալով 5 շրջան և 49 գյուղական ու քաղաքային վարչական միավոր։ 1952 թվականի օգոստոսին Չըն Ցյուից առանձնացվեցին Չու Չեն Աո, Շուան Ֆեն, Փու Ճու, Ցին Յու և Կու Չեն հատվածները, իսկ Կան Մենից՝ Ճաո Յան և Կու Շուն հատվածները՝ ձևավորելով Չեն Յու շրջանը։ Հոկտեմբերին Սան  Փան շրջանը բաժանվեց երկու մասի՝ Տոն Թոու և Տա Մեն շրջանների։ Տարվա վերջին գավառը ուներ 7 շրջան և 79 գյուղ ու քաղաք։

1953 թվականի մայիսին Տոն Թոու և Տա Մեն շրջաններից 19 գյուղ ու քաղաք առանձնացվեցին՝ ձևավորելով Տոն Թոու գավառը։ 1956 թվականի փետրվարին մեկնարկեց գյուղատնտեսական կոլեկտիվացման գործընթացը, ստեղծվեցին երեք անմիջական ենթակայության քաղաքներ՝ Հուան Շան, Կան Մեն և Չու Մեն, ինչպես նաև վեց անմիջական ենթակայության գյուղեր՝ Չեն Կուան, Ցին Մա, Շա Շան, Լու Փու, Լի Խուան և Ծի Շան։ Բացի այդ, Չու Մեն և Չեն Յու շրջաններն ընդգրկում էին 13 գյուղ ու քաղաք։ Դեկտեմբերի ընթացքում վերականգնվեց Կան Մեն շրջանը։

1957 թվականի ապրիլին վերականգնվեցին Սի Թայ և Շուան Լոն գյուղերը, հոկտեմբերին՝ Կու Շուն գյուղը, իսկ դեկտեմբերին հիմնվեցին Խը Փինգ և Թիեն Մա գյուղերը, ինչպես նաև վերականգնվեց Չըն Ցյու շրջանը։ Այդպիսով, ձևավորվեցին 4 շրջան և 27 գյուղ ու քաղաք։

1958 թվականի հուլիսին Տոն Թոու գավառը լուծարվեց, և նրա տարածքները վերադարձվեցին Յուհուան գավառին։ Նոյեմբերին շրջանները վերակազմավորվեցին ժողովրդական կոմունաներ, ձևավորվելով 6 կոմունա՝ Չու Մեն, Յու Չեն, Կան Մեն, Չեն Յու, Տոն Թոու և Տա Մեն, որոնք ենթակային 46 արտադրական բրիգադի (հետագայում՝ կառավարման շրջաններ)։

1959 թվականի ապրիլին Յուհուան գավառը լուծարվեց։ Տոն Թոու և Տա Մեն կոմունաները միացվեցին Վեն Ճոուին, իսկ մնացած տարածքները՝ Վեն Լինգ գավառին, որոնք շարունակում էին մնալ Վեն Ճոուի ենթակայության տակ։ Հուլիսի վերջին լուծարվեցին ութ արտադրական բրիգադներ՝ Շուան Լին, Ճան Յու, Մին Ճու, Կոն Ծիաո, Շան Թան, Ծիոու Ցին, Նան Պեյ և Ֆեն Շույ, և ձևավորվեցին Կան Մեն, Հուան Շան, Չըն Նան, Ցին Մա և Շա Շան կառավարման շրջանները։ Սեպտեմբերին Հուան Շան, Չու Մեն, Կան Մեն և Ցին Ան կառավարման շրջանները վերածվեցին քաղաքային վարչական միավորների։

1960 թվականի սեպտեմբերին Չեն Յու կոմունան լուծարվեց և միացվեց Յու Չեն կոմունային։ 1961 թվականի սեպտեմբերին լուծարվեցին Չու մեն, Յու Չեն և Կան Մեն կոմունաները, և վերականգնվեց շրջանի կառավարման համակարգը։ Հոկտեմբերին կառավարման շրջանները (արտադրական բրիգադները) վերակազմավորվեցին ժողովրդական կոմունաների, իսկ Հե Փին կառավարման շրջանը միացվեց Կան Մեն քաղաքին։

1962 թվականի ապրիլին վերականգնվեց Յուհուան գավառի կարգավիճակը (բացառությամբ Տոն Թոու գավառի տարածքների)՝ ենթարկվելով Թայ Ճոուի վարչական շրջանին։ Նոյեմբերին Յու Չեն շրջանը լուծարվեց, և Հուան Շան, Չըն Նան, Ցին Մա և Շա Շան կոմունաները դարձան անմիջական ենթակայության կոմունաներ, իսկ Չեն Յու շրջանը վերականգնվեց։

1967 թվականի հունվարին ձևավորվեցին երեք շրջան՝ Չու Մեն, Կան Մեն և Չեն  Յու, ինչպես նաև երեք քաղաք՝ Չու Մեն, Կան Մեն և Հուան Շան (վերջինս անմիջական ենթակայության քաղաք)։ Բացի այդ, ստեղծվեցին 26 ժողովրդական կոմունաներ՝ Ցին Կան, Ֆան Թան, Լոն Յան, Ֆան Տու, Թոն Լի, Մի Սյի, Վայ Թան, Թիեն Մա, Գան Ծյան,  Ճան Թայ, Հայ Շան, Լու Փու, Սի Թայ, Շուան Լոն, Լի Խուան, Ծի Շան, Փի Շան, Չեն Յու, Սյան Տիե, Կու Չեն, Փու Ցին, Կու Շուն, Ֆու Շան, Չըն Նան, Ցին Մա և Շա Շան (որոնցից Չըն Նան, Ցին Մա և Շա Շան կոմունաները անմիջական ենթակայության էին)։

1977 թվականին վերականգնվեց Յու Չեն շրջանը՝ ընդգրկելով նախկին Հուան Շան, Չըն Նան, Ցին Մա և Շա Ման քաղաքները։ 1980 թվականի հունվարին Հուան Շան քաղաքը վերանվանվեց Չեն Կուան։ 1982 թվականի օգոստոսին Չըն Նան կոմունան վերանվանվեց Հուան Չեն կոմունա։

1983 թվականի հոկտեմբերից 1984 թվականի ապրիլը վարչական համակարգում իրականացվեց բարեփոխում՝ վերականգնվեց գյուղական մակարդակի կառավարման համակարգը։ 1986 թվականի վերջի դրությամբ ձևավորվել էին չորս շրջան՝ Չու Մեն, Յու Չեն, Կան Մեն և Չեն Յու, ինչպես նաև յոթ քաղաք՝ Չու Մեն, Ցին Կան, Շա Մեն, Չըն Կուան, Կան Մեն, Չեն Յու և Սյան Տիե։ Բացի այդ, գործարկվում էին 22 գյուղեր՝ Ֆան Թան, Ֆան Տու, Թիեն Մա, Մի  Սի, Լոն  Յան, Կան Ծիան,Ճան Թայ, Լու Փու, Վայ Թանգ, Հայ Շան, Ցին Մա, Հուան Չեն, Շա Շան, Սի Թայ, Շուան Լոն, Լի Հուան, Ծի Շան, Փի Շան, Կու Շուն, Կու Չեն, Փու Ցին և Ֆու Շան։

1987 թվականի մարտին Ծի Շան գյուղից առանձնացվեց Յան Յու կղզին՝ ձևավորելով Սինյան գյուղը։ 1991 թվականի մարտին Չու Մեն շրջանից առանձնացվեցին Վայ Թան, Ֆան Թան և Ֆան Տու գյուղերը, ինչպես նաև Ցին Կան քաղաքը՝ ձևավորելով Ցին Կան  շրջանը։  

1992 թվականի ապրիլ-մայիս ամիսներին իրականացվեց վարչական բարեփոխում՝ լուծարվեցին շրջանները, ընդլայնվեցին քաղաքները և միացվեցին գյուղերը։ Ձևավորվեցին 8 քաղաք՝ Չեն Կուան, Չու Մեն, Ցին Կան, Գան Ծիեն, Կան Մեն, Չեն Յու, Սյան Տիե, Շա Մեն, ինչպես նաև 4 գյուղ՝ Լոն Սի, Ծի Շան, Լու Փու և Հայ Շան։

1993 թվականի նոյեմբերին Ճը Ծիան նահանգային կառավարությունը հաստատեց Յու Հուան Տա Մայու տնտեսական զարգացման գոտու ստեղծումը։ 1994 թվականի հուլիսին այն միացվեց Չեն Յու քաղաքի կառավարմանը։ Սեպտեմբերին Լու Փու գյուղը վերակազմավորվեց՝ ստանալով քաղաքի կարգավիճակ։

2000 թվականի հունիսին լուծարվեցին Չեն Կուան, Կան Մեն և Չեն Յու քաղաքները, և դրանց հիման վրա ստեղծվեց Ճու Կան քաղաքը։ 2001 թվականի նոյեմբերին լուծարվեց Սյան Տիե քաղաքը, և նրա տարածքը միացվեց Չեն Յուի կառավարմանը։ Ամբողջ գավառը բաժանվեց 6 քաղաքի՝ Ճու Կան, Չու Մեն, Ցին Կան, Լու Փու,  Կան Ծիան, Շա Մեն, և 3 գյուղի՝ Լոն Սի, Ծի Շան, Հայ Շան։

2009 թվականի օգոստոսին լուծարվեց Ճու Կան քաղաքը և նրա ենթակայության վարչական մարմինները։ Դրա փոխարեն ստեղծվեցին Յու Չեն, Կան Մեն և Տա Մայ

3 թաղամասերը։  2013 թվականի սեպտեմբերին Լոն Սի գյուղը վերակազմավորվեց՝ ստանալով քաղաքի կարգավիճակ։ Այդպիսով, գավառը կազմված էր 3 թաղամասից՝ Յու Չեն, Կան Մեն, Տա Մայու, 6 քաղաքից՝ Չու Մեն, Ցին Կան, Լու Փու, Կան Ծիան, Շա Մեն, Լոն Սի, և 2 գյուղից՝ Ծի Շան, Հայ Շան։

2017 թվականի ապրիլին Յուհուանը գավառից վերածվեց քաղաքի։ 

Ներկայումս դրա կազմում են՝

Թաղամասեր՝ Յու Չեն, Կան Մեն, Տա Մայ

Քաղաքներ՝ Ցին Կան, Չու Մեն, Կան Ծիան, Շա Մեն, Լու Փու, Լոն Սի

Գյուղեր՝ Ծի Շան, Հայ Շան

Տնտեսական գոտի՝ Յուհուանի տնտեսական զարգացման գոտի։

## Բնակչություն
Մինչև 2022 թվականի սկիզբը Յուհուանի մշտական բնակչությունը կազմել է 648,000 մարդ, քաղաքային բնակչության ցուցանիշը՝ 72.9%։

2021 թվականի նոյեմբերի 30-ի տվյալներով քաղաքի գրանցված բնակչությունը կազմել է 437,300 մարդ՝ ընդգրկելով 143,500 ընտանիք։ Նախորդ տարվա համեմատ բնակչության թվաքանակը աճել է 174 մարդով։

## Բնական միջավայր
link=https://zh.wikipedia.org/wiki/File:ChinaZhejiangTaizhouYuhuan.png|մինի|Յուհուան քաղաքը Թայ Ճոուի տարածքում
Յուհուան քաղաքը գտնվում է արևելյան երկայնության 121°05′38″-121°32′29″ և հյուսիսային լայնության 28°01′32″-28°19′24″ կոորդինատներում։ Այն տեղակայված է Ճը Ծիեն նահանգի հարավարևելյան հատվածում՝ Թայ Ճոու քաղաքի հարավարևելյան ծայրում։ Քաղաքի արևելքում գտնվում է Արևելյան Չինաստանի ծովը, հարավում՝ Տոն Թոու ծովածոցը, որը սահմանակից է Վեն Ճոուի Տոն Թոու շրջանին։ Արևմուտքում և հյուսիսարևմուտքում այն Լեցին ծովածոցի միջոցով բաժանվում է Վեն Ճոու քաղաքի Յուե Ցին քաղաքից, իսկ հյուսիսում և հյուսիսարևելքում սահմանակից է Վեն Լին քաղաքին։

Քաղաքապետարանը գտնվում է Յու Չեն փողոցի Տոն Չեն ճանապարհի 6-րդ հասցեում։ Հեռախոսային կոդը՝ 0576, փոստային ինդեքսը՝ 317600։ Այն գտնվում է Թայ Ճոուի կենտրոնից 75 կմ հեռավորության վրա։  

Քաղաքի արևելքից արևմուտք ձգվող առավելագույն հեռավորությունը 33.6 կմ է, իսկ հյուսիսից հարավ՝ 33.9 կմ։ Ընդհանուր տարածքը կազմում է 2279 քառակուսի կիլոմետր, որից 378 քառակուսի կիլոմետրը ցամաքային է, իսկ 1901 քառակուսի կիլոմետրը՝ ծովային։ 

Քաղաքի ամենաբարձր կետը Չու Մեն թերակղզու հյուսիսային մասում գտնվող Տա Լեյ լեռն է (Ցին Կանգ ավանում), որի բարձրությունը 443 մետր է։ Ամենացածր կետը գտնվում է Տա Մայու շրջանի Տա Յան Թոու ծովային տարածքում՝ -104 մետր խորությամբ։ 

Տարածքում հոսում է 11 հիմնական գետ՝ Յուհուան լիճ, Ծիոու Յան Թան գետ, Ֆան Ցինգ գետ, Չու Մեն գետ, Լուն Սի գետ, Տուն Լի գետ, Կան Ծիան գետ, Ցին Շա գետ, Ցին Լան գետ, Պու Ճու գետ և Յու Քան գետ, որոնց ընդհանուր երկարությունը կազմում է 81 կմ։ Քաղաքի ընդհանուր գետային երկարությունը 765 կմ է, իսկ գետային ցանցի խտությունը՝ 6.2 կմ/քմ։ Տարեկան միջին հոսքը կազմում է 92.3 մլն խորանարդ մետր, տարեկան ջրահեռացման ծավալը՝ 20.21 մլն խորանարդ մետր, իսկ առավելագույնը՝ 52.58 մլն խորանարդ մետր։ Տարածքի ամենամեծ գետը Յուհուան լիճն է, որն անցնում է Ցին Կան, Չու Մեն և Լու Փու քաղաքներով՝ ունենալով 22 կմ երկարություն և 170 քառակուսի կմ ավազանային տարածք։ 

Քաղաքի տարածքում առկա են հանքանյութեր, այդ թվում՝ շինարարական քար, քվարց և կաոլին։ Փի Շան ծովածոցը գտնվում է Թայվանի տաք հոսանքի, Ճը Ծիան առափնյա հոսանքի և մայրցամաքային ջրերի հատման գոտում, որտեղ ջրի ջերմաստիճանը բարենպաստ է, իսկ ջրային էկոհամակարգը՝ հարուստ։ Այստեղ առկա է ավելի քան 400 տեսակի ձուկ, խեցգետին, կակղամորթ և այլ ջրային կենդանիներ։ Տարածքը հանդիսանում է Ճը Ծիան նահանգի դեղին ձկան (Large Yellow Croaker) և լողակոտ խեցգետնի (Portunus trituberculatus) պահպանման հատուկ գոտի։

Յուհուանի ափագիծը 298 կմ երկարություն ունի, բազմաթիվ ծովախորշերով ու փոքր նավահանգիստներով։ Քաղաքի հարավ-արևմուտքում գտնվող Տա Մայու նավահանգիստը տեղակայված է Վեն Ճոուի Օու Ծիան գետի դելտայից դուրս և Յուե Ցին ծովածոցում։ Այն Չինաստանի միջազգային նավահանգիստներից մեկն է և հանդիսանում է երկրի 8 հիմնական պաշտպանական խարսխման վայրերից մեկը։ Այստեղ հնարավոր է կառուցել 45 կմ երկարությամբ նավահանգիստ։ Քաղաքի հարավարևելքում գտնվող Կան Մեն նավահանգիստը ազգային մակարդակի խոշոր ձկնորսական նավահանգիստ է, որը ծառայում է Լյաո Նին, Շան Տուն, Ցզյանսու, Ծը Ծիան, Շանհայ, Ֆու Ծյան և Թայվան նահանգների ձկնորսներին որպես վաճառքի, ապաստարման և մատակարարման կենտրոն։ 

Յուհուանը գտնվում է մերձարևադարձային մուսոնային կլիմայական գոտում, որը զուգորդված է օվկիանոսային կլիմայական առանձնահատկություններով։ Տարածքի կլիման մեղմ է, խոնավ և հստակ արտահայտված եղանակներով։ Միջին տարեկան ջերմաստիճանը 17.1°C է, հունվարինը՝ 7.2°C (առավելագույն նվազագույն ջերմաստիճան՝ -4.5°C), հուլիսինը՝ 27.6°C (առավելագույն բարձր ջերմաստիճան՝ 34.9°C)։ Միջին ամենացածր ամսական ջերմաստիճանը 1.7°C է, իսկ ամենաբարձրը՝ 31.4°C։ Տարեկան ջերմաստիճանի տատանումը միջինում 19.9°C է, իսկ առավելագույն օրական տարբերությունը՝ 17.3°C։

Սառցապատման բացակայության օրերի միջին քանակը 302 օր է (առավելագույնը՝ 322, նվազագույնը՝ 281)։ Տարեկան միջին արեգակնային ժամաքանակը կազմում է 1850.5 ժամ, իսկ 0°C-ից բարձր օրերի միջին քանակը՝ 361։

Տարեկան միջին տեղումները 1350.2 մմ են, տեղումնառատ օրերի միջին քանակը՝ 154 (առավելագույնը՝ 186, նվազագույնը՝ 122)։ Ամենամեծ տարեկան տեղումները կազմել են 1844.8 մմ, իսկ նվազագույնը՝ 859.5 մմ։ Տեղումների հիմնական մասը դիտվում է մարտից սեպտեմբեր ամիսներին, ամենաշատը՝ հունիսին։

2017 թվականին միջին ջերմաստիճանը կազմել է 18.4°C, տարեկան տեղումների քանակը՝ 1053.1 մմ, իսկ առանց սառնամանիքի օրերի քանակը՝ 365։

## Ընդհանուր տնտեսական ցուցանիշներ
Համախառն արտադրանք

2018 թվականին Յուհուան քաղաքի համախառն արտադրանքը (GDP) կազմել է 580.77 միլիարդ յուան, իսկ մեկ շնչի հաշվով արտադրանքը՝ 133,639 յուան։

Ֆինանսական մուտքեր

2018 թվականին քաղաքի ընդհանուր ֆինանսական եկամուտները կազմել են 92.38 միլիարդ յուան, որից տեղական բյուջեի եկամուտը՝ 53.34 միլիարդ յուան։ Նախորդ տարվա համեմատ աճը կազմել է համապատասխանաբար 10.8% և 10.0%։

Օտարերկրյա ներդրումներ

2018 թվականին քաղաքում իրական ներդրված օտարերկրյա կապիտալը կազմել է 72.53 միլիոն ԱՄՆ դոլար։

Արտաքին առևտուր

2018 թվականին քաղաքի ընդհանուր արտահանման և ներմուծման ծավալը կազմել է 273.52 միլիարդ յուան, որից ինքնուրույն արտահանման ծավալը՝ 263.96 միլիարդ յուան։

Հիմնադրամային ներդրումներ

2018 թվականին քաղաքում հիմնադրամային ներդրումների ընդհանուր ծավալը կազմել է 140.5 միլիարդ յուան, որից՝

Արդյունաբերական ներդրումներ՝ 49.8 միլիարդ յուան,

Երրորդային ոլորտի (ծառայությունների) ներդրումներ՝ 88.6 միլիարդ յուան,

Տարվա ընթացքում իրականացված նախագծերի ընդհանուր ներդրում՝ 100.9 միլիարդ յուան։

Բնակչության եկամուտներ

2018 թվականին՝

Քաղաքային մշտական բնակչության մեկ շնչի միջին հասանելի եկամուտը կազմել է 66,027 յուան, տարեկան աճը՝ 8.1%։

Գյուղական մշտական բնակչության մեկ շնչի միջին հասանելի եկամուտը կազմել է 32,453 յուան, տարեկան աճը՝ 8.2%։

## Տրանսպորտ
Յուհուան քաղաքը նախկինում ջրով շրջապատված կղզի էր, սակայն Շուան Մեն արգելապատնեշի կառուցումից հետո ժամանակավորապես դարձավ թերակղզի։ 2022 թվականի վերջին արգելապատնեշի ապամոնտաժումից հետո Յուհուանը կրկին վերածվեց կղզու։

### Ճանապարհային տրանսպորտ
Քաղաքի ցամաքային տրանսպորտային կապը հիմնականում իրականացվում է 226-րդ նահանգային ճանապարհով (նախկինում՝ 76-րդ նահանգային ճանապարհ), որը կապում է Յուհուանը Վեն Լին քաղաքի հետ։

Յուհուանից Վեն Ճոուի Լուն Կուան միջազգային օդանավակայան՝ 57.6 կմ,

Յուհուանից Թայ Ճոուի Լու Ծիաո օդանավակայան՝ 76 կմ։

228-րդ ազգային մայրուղին անցնում է Յուհուանի տարածքով։

Լեցին ծովածոցի կամուրջը և հարակից ճանապարհների կառուցումը լուծել են Յուհուանի 高速公路 (արագընթաց մայրուղի) բացակայության խնդիրը։

Դրա շնորհիվ՝

Յուհուանից Թայ Ճոու և Լու Ծիաո օդանավակայան՝ մոտ 40 րոպե,

Յուհուանից Վեն Ճոու և Լուն Կուան օդանավակայան՝ մոտ 50 րոպե,

Յուհուանից Նին Պո և Նին Պոյի միջազգային օդանավակայան՝ մոտ 2 ժամ 10 րոպե,

Յուհուանից Հան Ճոու և Սյաո Շան միջազգային օդանավակայան՝ մոտ 3 ժամ 10 րոպե։

### Երկաթուղային տրանսպորտ
Յուհուանից Են Տան լեռնաշղթայի երկաթուղային կայարան՝ մոտ 25 րոպե,

Յուհուանից Լե Ցին և Վեն Լին երկաթուղային կայարաններ՝ մոտ 40 րոպե,

Յուհուանից Վեն Ճոու երկաթուղային կայարան՝ մոտ 50 րոպե։

2016 թվականի նոյեմբերի 17-ին մեկնարկել է Թայ Ճոուի քաղաքային երկաթուղու S1 գծի առաջին փուլի (Թայ Ճոու կենտրոնական կայարանից դեպի Վեն լինի Չեն Նան շրջան) կառուցումը, իսկ 2017 թվականի հունիսին այն ամբողջությամբ մտել է շինարարության փուլ։  S1 գծի երկրորդ փուլի (Վեն լին Չեն Նան - Յուհուան Կան Մեն) նախագծային առաջարկը 2017-ի հունիսին ներկայացվել է  զարգացման և բարեփոխումների հանձնաժողովին, և նախատեսվում է հնարավորինս արագ ստանալ պետության հաստատումը։ 

### Ծովային տրանսպորտ
Կան Մեն ձկնորսական նավահանգիստը համարվում է ազգային մակարդակի կենտրոնական ձկնորսական նավահանգիստ։

Տա Մայու նավահանգիստը`

Նավահանգստի օգտագործվող ափագիծը՝ 32 կմ,

Ջրային տարածության լայնությունը՝ 4.5 կմ,

Նավահանգստի ընդհանուր տարածքը՝ 62 քառակուսի կմ։

Այն կարող է ընդունել՝

30-ից ավելի 1-5 տոննա տարողունակությամբ նավահանգստային կանգառներ,

20-ից ավելի 10 տոննա տարողունակությամբ նավահանգստային կանգառներ։

5 տոննա տարողունակությամբ նավերը կարող են ազատ մուտք գործել նավահանգիստ,

10 տոննա տարողունակությամբ նավերը՝ մուտք գործել համապատասխան ալիքային պայմանների դեպքում։

Ներկայումս Տա Մայու նավահանգստից գործում են 8 կոնտեյներային նավագծեր, որոնք կապում են այն հետևյալ ուղղություններով.

Յին Կոու, Ցին Տաո, Ֆու Ճոու, Ցյուան Ճոու, Գուան Ճոու, Թիեն Ծին, Հուանգպու, Տան Տոն, Նին Պո և Թայվան։

### Տրանսպորտային ենթակառուցվածքներ
2017 թվականի վերջի տվյալներով՝

Քաղաքի ընդհանուր ճանապարհների երկարությունը կազմել է 685 կմ՝ տարեկան ավելանալով 9 կմ։

Ընդհանուր ավտոմեքենաների քանակը՝ 135,700 միավոր (+14.3% աճ),

Դրանցից 118,800-ը՝ մասնավոր (+14.7% աճ)։

Ընդհանուր շարժական փոխադրամիջոցների (նավերի) քանակը՝ 117 միավոր,

Դրանցից 5-ը՝ ուղևորատար նավեր (ընդհանուր 708 ուղևորի տարողությամբ),

112-ը՝ բեռնատար նավեր (ընդհանուր 160,000 տոննա տարողությամբ)։ 

2017 թվականին տրանսպորտային ենթակառուցվածքներում ներդրված ընդհանուր գումարը կազմել է 60.53 միլիարդ յուան, և Յուհուանը 4 տարի շարունակ առաջինն էր Թայ Ճոու քաղաքում ներդրումների ծավալով։

Լե Ցին ծովածոցի կամուրջն ու նրա հարակից ճանապարհները ամբողջությամբ պատրաստ են։

Հան Ճոու-Շաո Սինգ-Թայ Ճոու () արագընթաց երկաթուղու Վեն Լին-Յուհուան հատվածի նախագիծը հաստատվել է։

Շուան Մեն ծովածոցի կամրջի կառուցումը մեկնարկել է։

228-րդ ազգային մայրուղու Յուհուանի հատվածը և Նոր քաղաքի կապուղին (Ծին Ֆըն ճանապարհ) առաջընթաց են գրանցել։

76-րդ նահանգային ճանապարհի Լուն Սի-Կան Մեն հատվածի վերակառուցումը և Կղզու հարավային ճանապարհի (Յին Ճոու-Յուհուան մայրուղու Կան Մեն-Տա Մայու հատվածի շինարարությունը) գտնվում են նախագծման փուլում։

## Լեզու
Յուհուանի շրջանում խոսվում են բազմաթիվ բարբառներ՝ ավելի քան 20 տարբերակ։ Գլխավոր բարբառներն են՝

Յուհուանյան () – պատկանում է Ույան () լեզվախմբին։

Կանմենյան () – Ֆուծյանյան բարբառի () մեկ ճյուղն է։

Չենյույան () – Ֆուծյանյան բարբառի մեկ այլ ենթաճյուղ։

Վեն Ճոույան () – պատկանում է Ույան լեզվախմբի Օու Ճյան ենթախմբին ()։

Յուհուանի լեզվաբանական բազմազանությունը պայմանավորված է նրա աշխարհագրական դիրքով և պատմական մշակութային ազդեցություններով։

## Տնտեսություն
Յուհուան քաղաքը զարգացած տնտեսություն ունեցող շրջան է և բազմիցս ընդգրկվել է Չինաստանի 100 ամենաուժեղ գավառների () ցանկում։

Ճանապարհային տնտեսության աճի առաջին տեղը՝ Յանցզի գետի դելտայի տարածաշրջանում։

Մեկ շնչի հաշվով սպառման մակարդակով՝ առաջին տեղը Յանցզի դելտայում։

Յանցզի դելտայի բնակչության մեկ շնչի արտադրողականությամբ՝ երրորդ տեղը, Ճը Ծիան նահանգում՝ առաջինը (զիջում է միայն Կուն Շանին և Չան Շուին, որոնք Սու Ճոուի ենթակայաններն են, Ծիան Սու նահանգում)։

### Արդյունաբերական հատված
Յուհուանի տնտեսության հենասյուներն են՝

1. Ավտոմասերի արդյունաբերությունը – քաղաքի խոշորագույն արդյունաբերական ոլորտն է։

2. Ջրամատակարարման և փականների արտադրությունը – քաղաքի երկրորդ խոշոր արդյունաբերությունը։

3. Շինարարական տեխնիկայի արտադրությունը – նոր զարգացող ճյուղ։

4. Կահույքի, ակնոցների և բժշկական սարքավորումների փաթեթավորման արդյունաբերությունը – Յուհուանի հատուկ արդյունաբերական ճյուղերից։

5. Մետաղամշակման և հաստոցների արտադրությունը – քաղաքի արտադրական արդյունաբերության հիմնական մաս։

6. Ծառայությունների ոլորտը – քաղաքի երրորդային հատվածի հիմնական շարժիչ ուժերից։

Բացի այդ, նավահանգիստային լոգիստիկան, զբոսաշրջությունը, ձկնորսությունը, հատուկ տեսակի մրգերի և գյուղատնտեսության զարգացումը նույնպես մեծ նշանակություն ունեն քաղաքի տնտեսության համար։

### Տնտեսական ցուցանիշներ
2017 թվականի վերջի դրությամբ՝ Յուհուանում գործում էր 12,748 արդյունաբերական ձեռնարկություն։

1 միլիարդ յուանից ավելի շրջանառությամբ ընկերություններ՝ 139։

Կարգավորվող ձեռնարկություններ ()՝ 743։

2017 թվականին արդյունաբերական համախառն արտադրանքը կազմել է 1,564 միլիարդ յուան, որից՝

Կարգավորվող արդյունաբերական ընկերությունների արտադրանքը՝ 698 միլիարդ յուան։

### Տարածաշրջանային կառավարում
2017 թվականին Թայ Ճոու քաղաքի կառավարությունը Յուհուանում ստեղծեց Հարավային ծովային գոտու կառավարման հանձնաժողով՝ տնտեսության հետագա զարգացմանն աջակցելու համար։

## Քաղաքականություն

2018 թվականի օգոստոսի դրությամբ Յուհուան քաղաքն իր իրավասության տակ ունի 3 ենթաշրջան, 6 քաղաք, 2 թաղամաս, 27 համայնք, 11 բնակելի տարածք և 276 վարչական գյուղ, ներառյալ Յու Չեն ենթաշրջանը, Կան Մեն ենթաշրջանը, Տա մայու ենթաշրջանը, Ցին Կան քաղաքը, Չու Մենը, Կան Ծիանը, Շա Մենը,Լու Փուն, Լոն Սին, Ծի Շանը։

## Զբոսաշրջություն
Յուհուանը հարուստ է զբոսաշրջային ռեսուրսներով և ունի 100-ից ավելի կղզիներ։

2 Չինաստանի 4A կարգի ազգային զբոսաշրջային գոտի

5 Չինաստանի 3A կարգի ազգային զբոսաշրջային գոտի

1 ազգային մակարդակի ճահճային պարկ

2017 թվականին քաղաքը ընդունել է 8.91 միլիոն զբոսաշրջիկ, իսկ զբոսաշրջությունից ստացված եկամուտը կազմել է 96.38 միլիարդ յուան։

### Տա Լու կղզի զբոսաշրջային գոտի
Գտնվում է Յուհուանի հարավարևելյան Փիշանյան ծովային տարածքում, տարածքը՝ 2 քառակուսի կմ։

1980-ականներին Չինաստանի գեղարվեստի ակադեմիայի պրոֆեսոր Հոն Շը Ցինը() ստեղծեց մոտ 100 ժայռափոր քանդակ՝ օգտագործելով ծովային կենդանիների թեմատիկան և Ցին-Հան դարաշրջանի արվեստի ոճը։ 

### Սյուանմենվան զբոսաշրջային գյուղատնտեսական պուրակ զբոսաշրջային գոտի
Գտնվում է Յուհուանի և Վենլինի սահմանին, Լեչինյան ծովածոցի արևմտյան ափին՝ Յան Տան լեռների դիմաց։

Ծածկում է 10,000 մու (~666 հա) տարածք։

Պուրակում կան մրգային այգիներ, ջրային այգիներ, ձկնորսական գոտիներ, թռչունների պուրակ և այլ տեսարժան վայրեր։  Սյուանմենվան ազգային ճահճային պարկ () Գտնվում է Յուհուանի հյուսիս-արևմուտքում՝ Լեչինգյան ծովածոցում, Յան Տան լեռների դիմաց։

Տարածքը՝ 31.48 քառակուսի կմ։

Հիմնադրվել է 2011 թվականին՝ Չինաստանի պետական անտառային վարչության կողմից։

Բնակվում են 125 տեսակի թռչուններ, 106 տեսակի տնտեսական ձկներ, 472 տեսակի վայրի և մշակվող բույսեր։

Չինաստանի խիստ պահպանվող բույսերի ցուցակում ներառված 15 տեսակ։

Համաշխարհային սպառնացող տեսակ՝ սև կտուցով ճայը, Չինաստանում ձմեռում հիմնականում այս տարածքում։ 

### Լուն Շի անիմացիոն ծաղկային հովիտ զբոսաշրջային գոտի
Գտնվում է Յուհուանի Լունշի քաղաքի Շանլի գյուղում։

Հիմնական վայրերն են՝ քառասեզոն ծաղկանոցը, QQ ֆերմայի ընտանեկան այգին, հին հրետանային դիրքերը։

## Հատուկ արտադրանք
Յուհուանի գրեյպֆրուտ ()

Չինաստանի աշխարհագրական նշումով արտադրանք։

Յուրահատուկ համով և բույրով գրեյպֆրուտի տեսակ։

## Ծանոթագրություններ


## Արտաքին հղումներ
* 
* 中国玉环新闻网

Կատեգորիա:Չինաստանի քաղաքներ